Atacul asupra unei săli de concerte de lângă Moscova a fost un act "josnic" care îl jignește pe Dumnezeu, a declarat Papa Francisc.
Vorbind în Piața Sfântul Petru după slujba din Duminica Floriilor, acesta a spus că gândurile sale sunt alături de victime, relatează Sky News.
"Îmi încredințez rugăciunile pentru victimele atacului terorist josnic comis la Moscova, fie ca Domnul să le primească în pacea Sa, să le mângâie familiile și să convertească inimile celor care... săvârșesc aceste acțiuni inumane care îl ofensează pe Dumnezeu", a spus el.
Atentatul, care a fost revendicat de o filială a Statului Islamic, este cel mai sângeros de pe teritoriul Rusiei din ultimii ani.
Peste 130 de persoane au fost ucise.